दूसरी चीज, मैं जानती हूं तुम इच्छा या अनिच्छा से मेरी सारी बातें मानते रहे हो। आज भी मेरी ये अंतिम इच्छा मान लेना। दो-तीन पहले मैं अनाथालय गई थी अंजलि के साथ। वहां मेरी मुलाकात एक लड़की से हुई नाम था अन्विता ,उम्र होगी 20 साल। कुछ दिनों पहले वह बलात्कार का शिकार हुई। दुर्घटना के बाद भी वह रोज इस हादसे से गुज़र रही है। लोगों की नजरों- तानो और मनचले लड़कों की गंदी नजरों के कारण। मैं चाहती हूँ तुम उससे शादी कर घर ले आओ। मैं जानती हूं वो तुमसे बहुत छोटी है और तुम्हे यह बात बिल्कुल पसंद नहीं आएगी पर उस लड़की को सुरक्षा और मानसिक संबल की बहुत जरूरत है। एक पति से ज्यादा उसे संरक्षक चाहिए और तुमसे अच्छा सा ये काम और कौन कर सकता है। मेरी यह इच्छा पूरी करना वरना जानते हो मैं मरने के बाद तुम्हें भूत बनकर सताऊंगी ।